Doložka finančných, ekonomických, environmentálnych vplyvov
 a vplyvov na zamestnanosť

I. časť - Vyčíslenie odhadu dopadov na verejné financie
1.	Pre zabezpečenie realizácie návrhu „Správu o zverejnení údajov katastra nehnuteľností na internete“ bude limit výdavkov pre kapitolu Úradu geodézie kartografie a katastra SR v štruktúre podľa rozpočtovej klasifikácie na roky 2004 – 2005 spolu takto:

Výdavky kapitoly na roky: 		rok 2004	rok 2005		
Zvýšenie v tis. Sk			     0		5 200				
z toho : 
A . Bežné výdavky (600)      		     0		5 200				                           
B.  Kapitálové výdavky (700) 	     0		    0				
v tom: B.1 Obstarávanie 
                   kapitálových aktív 	     0		    0				

2.	Realizácia návrhu nebude mať finančné dôsledky na rozpočet štátnych fondov.
3.	Realizácia návrhu nebude mať finančné dôsledky na rozpočty obcí a VÚC.
4.	Realizácia návrhu nebude mať finančné dôsledky na rozpočty Sociálnej poisťovne, zdravotných poisťovní a Národného úradu práce.
5.	Realizácia návrhu nebude mať finančné dôsledky na rozpočet Slovenského pozemkového fondu.
6.	Realizácia návrhu nebude mať finančný dopad na štátny rozpočet Slovenskej republiky v roku 2004.
7.	 Pre rok 2005 a ďalšie roky sa predpokladá zabezpečiť prevádzku a systémovú podporu katastrálneho portálu v rámci návrhu rozpočtu kapitoly ÚGKK SR na rok 2005 a ďalšie roky. Výdavky na prevádzku katastrálneho portálu budú kompenzované príjmami. V roku 2005 má úrad navýšené príjmy oproti roku 2004 o 6 mil. Sk.  

II. časť - Odhad dopadov na obyvateľov, hospodárenie podnikateľskej sféry a iných právnických osôb
Realizácia návrhu nebude mať priamy dopad na životnú úroveň obyvateľstva a zvyšovanie kvality života. Bude mať priaznivý dopad na rozvoj služieb informačnej spoločnosti v súvislosti s realizáciou modernej komunikačnej a informačnej infraštruktúry. Úloha napomôže skvalitneniu a sprístupneniu údajov katastra nehnuteľností pre obyvateľstvo a podnikateľskú sféru. 

III. časť - Vyčíslenie odhadu dopadov na životné prostredie
Realizácia návrhu nebude mať negatívny dopad na životné prostredie. Očakáva sa pozitívny vplyv na regionálny rozvoj. 

IV. časť - Odhad dopadov na zamestnanosť
Realizácia návrhu nebude mať negatívny vplyv na zamestnanosť.